CELEX: 32018D0896
Language: mt
Date: 2018-06-19 00:00:00
Title: Deċiżjoni ta' Implimentazzjoni tal-Kummissjoni (UE) 2018/896 tad-19 ta' Ġunju 2018 li tistabbilixxi l-metodoloġija għall-kalkolu tal-konsum annwali ta' basktijiet tal-plastik ħfief u li temenda d-Deċiżjoni 2005/270/KE (notifikata bid-dokument C(2018) 3736) (Test b'rilevanza għaż-ŻEE.)

25.6.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 160/6
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/896
      tad-19 ta' Ġunju 2018
      li tistabbilixxi l-metodoloġija għall-kalkolu tal-konsum annwali ta' basktijiet tal-plastik ħfief u li temenda d-Deċiżjoni 2005/270/KE
      
         
            (notifikata bid-dokument C(2018) 3736)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat id-Direttiva tal-Parlament Ewropew u tal-Kunsill 94/62/KE tal-20 ta' Diċembru 1994 dwar l-imballaġġ u l-iskart mill-imballaġġ (1), u b'mod partikolari l-Artikolu 4(1a) tagħha,
      Billi:
      
                  (1)
               
               
                  Id-Direttiva 94/62/KE tistipula li l-Istati Membri għandhom jieħdu miżuri biex jitnaqqas il-konsum tal-basktijiet tal-plastik ħfief u tipprevedi li dawn il-miżuri għandhom jiżguraw li ma jinqabiżx ċertu għadd ta' basktijiet tal-plastik ħfief għal kull persuna fis-sena, jew mira ekwivalenti stabbilita abbażi tal-piż.
               
            
                  (2)
               
               
                  Jenħtieġ li jintużaw sistema ta' rappurtar armonizzata u metodoloġija armonizzata għall-kalkolu tal-konsum ta' basktijiet tal-plastik ħfief għal kull persuna, għall-monitoraġġ ta' dak il-konsum fil-livell tal-Unjoni u biex jiġi vvalutat jekk inkisibx jew le tnaqqis sostnut fil-konsum ta' dan it-tip ta' basktijiet.
               
            
                  (3)
               
               
                  L-Istati Membri jistgħu jiddefinixxu l-miżuri nazzjonali tagħhom permezz ta' referenza għall-għadd ta' basktijiet tal-plastik ħfief jew permezz ta' referenza għall-piż. L-approċċi użati għall-kejl tal-konsum tal-basktijiet tal-plastik ħfief huma marbuta b'mod intrinsiku mal-miżuri li ddaħħlu fis-seħħ bl-għan li jitnaqqas il-konsum. Għalhekk, il-metodoloġija għall-kalkolu tal-konsum għandha tipprevedi kalkolu bbażat kemm fuq l-għadd kif ukoll fuq il-piż, sabiex titqies l-għażla tal-Istati Membri bejn iż-żewġ tipi ta' miżuri ta' tnaqqis.
               
            
                  (4)
               
               
                  Meta jittieħdu miżuri sabiex jitnaqqas il-konsum annwali ta' basktijiet tal-plastik ħfief f'termini ta' piż, għandha tiġi rrappurtata informazzjoni dwar il-piż medju tal-basktijiet tal-plastik ħfief, sabiex iċ-ċifri tal-konsum ikunu jistgħu jiġi konvertiti f'numri u biex ikun jista' jsir tqabbil bejn id-dejta rrappurtata mill-Istati Membri differenti abbażi tal-piż jew abbażi tal-għadd ta' basktijiet tal-plastik ħfief.
               
            
                  (5)
               
               
                  L-Istati Membri jistgħu jeskludu l-basktijiet tal-plastik ħfief ħafna mill-miżuri nazzjonali għat-tnaqqis tal-konsum. Madankollu, dawn il-basktijiet jikkwalifikaw bħala basktijiet tal-plastik għall-għanijiet tal-obbligi ta' rappurtar u għandhom jiġu inklużi fir-rappurtar dwar il-konsum annwali ta' basktijiet tal-plastik ħfief. Il-metodoloġiji ta' kalkolu bbażati fuq id-dħul minn taxxi, imposti jew levies obbligatorji jistgħu ma jkoprux dawn il-basktijiet eżenti. Sabiex jitqies dan, l-Istati Membri għandhom jesiġu li l-operaturi ekonomiċi jirrappurtaw l-għadd jew il-piż tal-basktijiet tal-plastik ħfief kollha introdotti fis-suq, inklużi dawk li huma eżenti minn taxxi, imposti jew levies ta' dan it-tip.
               
            
                  (6)
               
               
                  Il-formati għar-rappurtar dwar l-imballaġġ u l-iskart mill-imballaġġ huma stabbiliti fid-Deċiżjoni tal-Kummissjoni 2005/270/KE (2). Hemm bżonn ta' formati ġodda għall-għanijiet tar-rappurtar dwar il-konsum ta' basktijiet tal-plastik ħfief. Għalhekk, id-Deċiżjoni 2005/270/KE għandha tiġi emendata skont dan.
               
            
                  (7)
               
               
                  Il-miżuri previsti f'din id-Deċiżjoni huma skont l-opinjoni tal-Kumitat stabbilit skont l-Artikolu 21 tad-Direttiva 94/62/KE,
               
            ADOTTAT DIN ID-DEĊIŻJONI:
      Artikolu 1
      Metodoloġija għall-kalkolu u għar-rappurtar tal-konsum annwali
      Il-konsum annwali ta' basktijiet tal-plastik ħfief għal kull persuna għandu jiġi kkalkulat u rrappurtat bl-użu tal-metodoloġija għar-rappurtar abbażi tal-għadd stabbilita fl-Artikolu 2, jew tal-metodoloġija għar-rappurtar abbażi tal-piż stabbilita fl-Artikolu 3.
      Artikolu 2
      Metodoloġija għar-rappurtar abbażi tal-għadd
      1.   Meta Stat Membru jikkalkula u jirrapporta l-konsum annwali ta' basktijiet tal-plastik ħfief abbażi tal-għadd, għandu juża wieħed minn dawn li ġejjin:
      
                  (a)
               
               
                  l-għadd totali ta' basktijiet tal-plastik ħfief introdotti fis-suq nazzjonali tiegħu;
               
            
                  (b)
               
               
                  l-ammont totali:
                  
                              (i)
                           
                           
                              tal-għadd ta' basktijiet tal-plastik ħfief ikkalkulat abbażi tad-dħul minn taxxi, imposti jew levies obbligatorji li jridu jitħallsu mill-konsumaturi għal kull unità ta' basktijiet tal-plastik ħfief kif iddikjarat jew irrappurtat mill-operaturi ekonomiċi skont il-liġijiet nazzjonali, u
                           
                        
                              (ii)
                           
                           
                              tal-għadd ta' basktijiet tal-plastik ħfief eżenti minn dawk it-taxxi, imposti jew levies, introdott fis-suq nazzjonali tiegħu kif irrappurtat mill-operaturi ekonomiċi f'konformità mal-liġijiet nazzjonali.
                           
                        
            2.   L-Istati Membri li jirrappurtaw il-konsum annwali ta' basktijiet tal-plastik ħfief skont il-paragrafu 1(a) għandhom jeħtieġu li l-operaturi ekonomiċi jirrappurtaw l-għadd ta' basktijiet tal-plastik ħfief introdotti minnhom fis-suq fit-territorju tagħhom għal kull sena kalendarja.
      3.   L-Istati Membri li jirrappurtaw il-konsum annwali ta' basktijiet tal-plastik ħfief skont il-paragrafu 1(b) għandhom jeħtieġu li l-operaturi ekonomiċi jirrappurtaw l-għadd ta' basktijiet tal-plastik ħfief li huma eżenti mit-taxxi, imposti jew levies introdotti minnhom fis-suq fit-territorju tagħhom għal kull sena kalendarja.
      4.   L-Istati Membri li jagħmlu użu mill-metodoloġija stabbilita fil-paragrafu 1(a) għandhom jirrappurtaw il-konsum annwali ta' basktijiet tal-plastik ħfief skont it-Tabella 4 tal-Anness tad-Deċiżjoni 2005/270/KE.
      5.   L-Istati Membri li jagħmlu użu mill-metodoloġija stabbilita fil-paragrafu 1(b) għandhom jirrappurtaw il-konsum annwali ta' basktijiet tal-plastik ħfief skont it-Tabella 5 tal-Anness tad-Deċiżjoni 2005/270/KE.
      Artikolu 3
      Metodoloġija għar-rappurtar abbażi tal-piż
      1.   Meta Stat Membru jikkalkula u jirrapporta l-konsum annwali ta' basktijiet tal-plastik ħfief abbażi tal-piż, għandu juża wieħed minn dawn li ġejjin:
      
                  (a)
               
               
                  il-piż totali ta' basktijiet tal-plastik ħfief introdotti fis-suq nazzjonali tiegħu;
               
            
                  (b)
               
               
                  l-ammont totali:
                  
                              (i)
                           
                           
                              tal-piż ta' basktijiet tal-plastik ħfief ikkalkulat abbażi tad-dħul minn taxxi, imposti jew levies obbligatorji li jridu jitħallsu mill-konsumaturi għal kull unità ta' basktijiet tal-plastik ħfief kif iddikjarat jew irrappurtat mill-operaturi ekonomiċi skont il-liġijiet nazzjonali, u
                           
                        
                              (ii)
                           
                           
                              tal-piż ta' basktijiet tal-plastik ħfief eżenti minn dawk it-taxxi, imposti jew levies, introdott fis-suq nazzjonali tiegħu kif irrappurtat mill-operaturi ekonomiċi f'konformità mal-liġijiet nazzjonali.
                           
                        
            2.   L-Istati Membri li jirrappurtaw il-konsum annwali ta' basktijiet tal-plastik ħfief f'konformità ma' dan l-Artikolu għandhom jeħtieġu li l-operaturi ekonomiċi jipprovdu informazzjoni dwar il-piż medju ta' basktijiet tal-plastik ħfief.
      3.   L-Istati Membri li jirrappurtaw il-konsum annwali ta' basktijiet tal-plastik ħfief skont il-paragrafu 1(a) għandhom jeħtieġu li l-operaturi ekonomiċi jirrappurtaw il-piż totali ta' basktijiet tal-plastik ħfief introdotti minnhom fis-suq tat-territorju tagħhom għal kull sena kalendarja.
      4.   L-Istati Membri li jirrappurtaw il-konsum annwali ta' basktijiet tal-plastik ħfief skont il-paragrafu 1(b) għandhom jeħtieġu li l-operaturi ekonomiċi jirrappurtaw il-piż totali ta' basktijiet tal-plastik ħfief li huma eżenti mit-taxxi, imposti jew levies introdotti minnhom fis-suq tat-territorju tagħhom għal kull sena kalendarja.
      5.   L-Istati Membri li jagħmlu użu mill-metodoloġija stabbilita fil-paragrafu 1(a) għandhom jirrappurtaw il-konsum annwali ta' basktijiet tal-plastik ħfief skont it-Tabella 6 tal-Anness tad-Deċiżjoni 2005/270/KE.
      6.   L-Istati Membri li jagħmlu użu mill-metodoloġija stabbilita fil-paragrafu 1(b) għandhom jirrappurtaw il-konsum annwali ta' basktijiet tal-plastik ħfief skont it-Tabella 7 tal-Anness tad-Deċiżjoni 2005/270/KE.
      Artikolu 4
      Emendi għad-Deċiżjoni 2005/270/KE
      Id-Deċiżjoni 2005/270/KE hija emendata kif ġej:
      
                  (1)
               
               
                  L-Artikolu 9 jinbidel b'dan li ġej:
                  “Artikolu 9
                  1.   L-Istati Membri għandhom jipprovdu d-dejta dwar il-ġenerazzjoni, l-importazzjoni, l-esportazzjoni u t-trattament tal-iskart mill-imballaġġ billi jagħmlu użu mill-formati stabbiliti fit-Tabella 1, fit-Tabella 2 u fit-Tabella 3 tal-Anness.
                  2.   L-Istati Membri għandhom jipprovdu d-dejta dwar il-konsum ta' basktijiet tal-plastik ħfief billi jagħmlu użu mill-format stabbilit fit-Tabella 4 jew fit-Tabella 5 tal-Anness, kif xieraq, għar-rappurtar abbażi tal-għadd, u billi jagħmlu użu mill-format stabbilit fit-Tabella 6 jew fit-Tabella 7 tal-Anness, kif xieraq, għar-rappurtar abbażi tal-piż.”
               
            
                  (2)
               
               
                  L-Anness huwa emendat kif stabbilit fl-Anness ta' din id-Deċiżjoni.
               
            Artikolu 5
      Din id-Deċiżjoni hija indirizzata lill-Istati Membri.
      
         Magħmul fi Brussell, id-19 ta' Ġunju 2018.
         
            
               Għall-Kummissjoni
            
            Karmenu VELLA
            
               Membru tal-Kummissjoni
            
         
      
      
         (1)  ĠU L 365, 31.12.1994, p. 10.
      
         (2)  Id-Deċiżjoni tal-Kummissjoni 2005/270/KE tat-22 ta' Marzu 2005 li tistabbilixxi l-formati relatati mas-sistema tal-bażi tad-dejta skont id-Direttiva tal-Parlament Ewropew u tal-Kunsill 94/62/KE dwar l-imballaġġ u l-iskart mill-imballaġġ (ĠU L 86, 5.4.2005, p. 6).
      
         ANNESS
         Jiddaħħlu t-Tabelli 4 sa 7 fl-Anness mad-Deċiżjoni 2005/270/KE:
         
            “TABELLA 4
            
            
               Il-konsum annwali ta' basktijiet tal-plastik ħfief ikkalkulat skont il-metodoloġija stabbilita fl-Artikolu 2(1)(a) tad-Deċiżjoni ta' Implimentazzjoni tal-Kummissjoni (UE) 2018/896
                (*1)
            
            
                        L-għadd ta' basktijiet tal-plastik ħfief introdotti fis-suq
                     
                  
                         
                     
                  
                        Li minnhom ta' ħxuna ta'
                     
                  
                        < 15-il mikron
                     
                     
                        15 < 50 mikron
                     
                  
                         
                     
                     
                         
                     
                  
               Noti:
            
            
                        1.
                     
                     
                        Kaxxa bajda: Id-dejta trid tingħata b'mod obbligatorju
                     
                  
                        2.
                     
                     
                        Kaxxi skuri: Id-dejta tingħata b'mod volontarju
                     
                  
               TABELLA 5
            
            
               Il-konsum annwali ta' basktijiet tal-plastik ħfief ikkalkulat skont il-metodoloġija stabbilita fl-Artikolu 2(1)(b) tad-Deċiżjoni ta' Implimentazzjoni (UE) 2018/896
            
            
                        L-għadd ta' basktijiet tal-plastik ħfief ikkalkulat minn taxxi, imposti jew levies obbligatorji
                     
                  
                        L-għadd ta' basktijiet tal-plastik ħfief ikkalkulat minn taxxi, imposti jew levies obbligatorji kif dikjarat jew irrappurtat mill-operaturi ekonomiċi
                     
                     
                        L-għadd ta' basktijiet tal-plastik ħfief eżenti minn taxxi, imposti jew levies obbligatorji kif irrappurtat mill-operaturi ekonomiċi
                     
                  
                        (a)
                     
                     
                        (b)
                     
                  
                        (a) + (b)
                     
                  
                        Li minnhom ta' ħxuna ta'
                     
                  
                        < 15-il mikron
                     
                     
                        15 < 50 mikron
                     
                     
                        < 15-il mikron
                     
                     
                        15 < 50 mikron
                     
                  
                         
                     
                     
                         
                     
                     
                         
                     
                     
                         
                     
                  
               Noti:
            
            
                        1.
                     
                     
                        Kaxxa bajda: Id-dejta trid tingħata b'mod obbligatorju
                     
                  
                        2.
                     
                     
                        Kaxxi skuri: Id-dejta tingħata b'mod volontarju
                     
                  
                        3.
                     
                     
                        Meta ma jkunx hemm eżenzjoni fis-seħħ, il-valur għal (b) għandu jiġi indikat bħala 0.
                     
                  
               TABELLA 6
            
            
               Il-konsum annwali ta' basktijiet tal-plastik ħfief ikkalkulat skont il-metodoloġija stabbilita fl-Artikolu 3(1)(a) tad-Deċiżjoni ta' Implimentazzjoni (UE) 2018/896
            
            
                        Il-piż ta' basktijiet tal-plastik ħfief introdotti fis-suq
                     
                  
                        Il-piż ta' basktijiet tal-plastik ħfief introdotti fis-suq
                     
                     
                        Piż medju ponderat għal kull basket tal-plastik ħafif kif irrappurtat mill-operaturi ekonomiċi
                     
                  
                         
                     
                     
                         
                     
                  
                        Li minnhom ta' ħxuna ta'
                     
                     
                        Ta' ħxuna ta'
                     
                  
                         
                     
                  
                        < 15-il mikron
                     
                     
                        15 < 50 mikron
                     
                     
                        < 15-il mikron
                     
                     
                        15 < 50 mikron
                     
                  
                         
                     
                     
                         
                     
                     
                         
                     
                     
                         
                     
                  
               Noti:
            
            
                        1.
                     
                     
                        Kaxxa bajda: Id-dejta trid tingħata b'mod obbligatorju
                     
                  
                        2.
                     
                     
                        Kaxxi skuri: Id-dejta tingħata b'mod volontarju
                     
                  
               TABELLA 7
            
            
               Il-konsum annwali ta' basktijiet tal-plastik ħfief ikkalkulat skont il-metodoloġija stabbilita fl-Artikolu 3(1)(b) tad-Deċiżjoni ta' Implimentazzjoni (UE) 2018/896
            
            
                        Il-piż ta' basktijiet tal-plastik ħfief ikkalkulat minn taxxi, imposti jew levies obbligatorji
                     
                  
                        Il-piż ta' basktijiet tal-plastik ħfief ikkalkulat minn taxxi, imposti jew levies obbligatorji kif dikjarat jew irrappurtat mill-operaturi ekonomiċi
                     
                     
                        Il-piż ta' basktijiet tal-plastik ħfief eżenti minn taxxi, imposti jew levies obbligatorji kif irrappurtat mill-operaturi ekonomiċi
                     
                     
                        Piż medju għal kull basket tal-plastik ħafif kif irrappurtat mill-operaturi ekonomiċi
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Li minnhom ta' ħxuna ta'
                     
                  
                        < 15-il mikron
                     
                     
                        15 < 50 mikron
                     
                     
                        < 15-il mikron
                     
                     
                        15 < 50 mikron
                     
                     
                        (a)
                        15 < 50 mikron
                     
                     
                        (b)
                        15 < 50 mikron
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Noti:
            
            
                        1.
                     
                     
                        Kaxxa bajda: Id-dejta trid tingħata b'mod obbligatorju
                     
                  
                        2.
                     
                     
                        Kaxxi skuri: Id-dejta tingħata b'mod volontarju
                     
                  
                        3.
                     
                     
                        Meta ma jkunx hemm eżenzjoni fis-seħħ, il-valur għal (b) ikun ugwali għal 0.”
                     
                  
         
            (*1)  Id-Deċiżjoni ta' Implimentazzjoni tal-Kummissjoni (UE) 2018/896 tad-19 ta' Ġunju 2018 li tistabbilixxi l-metodoloġija għall-kalkolu tal-konsum annwali ta' basktijiet tal-plastik ħfief u li temenda d-Deċiżjoni 2005/270/KE (ĠU L 160, 25.6.2018, p. 6).